
ОТЧЕТ ЗА КОНТРОЛНАТА ДЕЙНОСТ НА РИОСВ – Монтана

за периода 01.01 ÷ 28.02.2014 г.
През периода 01.01.2014 г. ÷ 28.02.2014 г. експертите на РИОСВ – Монтана са извършили 76 проверки на 74 обекта. Дадени са двадесет и шест предписания.  Постъпилите суми от наложени санкции са 2 376,07 лв.
Най-важните акценти в извършената месечна контролна дейност на риОсв – Монтана: 

· Проверки по изпълнение годишния план за контролната дейност;
· Проверки на обекти по писма на МОСВ.
  Компонент „Води”

 Извършени са проверки и пробонабиране на водни проби от отпадъчни води, съгласно утвърдения от министъра на ОСВ годишен план за мониторинг от следните обекти: „Компас” ООД, с. Комарево - производство на месни и растителни консерви; „Петров Сърбинов” ООД, с. Боровци, общ. Берковица – кланица и месопреработка; Канализационна система на гр. Берковица; Канализационна система на гр. Вършец след ПСОВ; Канализационна система  на гр. Монтана след Градска пречиствателна станция за отпадни води; Винарска изба „Магура”, с. Рабиша, СД „Лаф-Велизаров и СИЕ” в с. Дъбравка, Канализационна система – Белоградчик,   завод „Миджур” с. Горни Лом, „България Флуорит” ЕООД гр. София, обект гр. Чипровци, „Кнауф България” ЕООД, гр. Видин, „Сомат – клон Видин”, гр. Видин, Завод за гипсфазерни плоскости „Гипс” АД, с. Кошава, Канализационна система на град Видин.

Извършени са проверки  по изпълнение на условията в разрешително за ползване на воден обект за заустване на отпадъчни води от следните обекти в процес на изграждане: Спортен комплекс гр. Чипровци в р. Чипровска Огоста.; Канализационна система, гр. Чипровци;  Канализациона система с. Железна; Канализационна система с. Мартиново. Извършени са проверки  по изпълнение на условията в разрешително за ползване на воден обект за заустване на отпадъчни води от Предприятие за производство на детски бои, с. Спанчевци, общ.Вършец.
На ПСОВ гр. Вършец е извършена проверка за пломбиране на савак вход на ПСОВ, вследствие разкъсване на пломбата поради авария, за което РИОСВ- Монтана своевременно е уведомена. 

Извършена е проверка на язовир „Мартиново”, стопанисван от „Еко Енергия Чипровци” ООД, съвместно с Регионална лаборатория - Монтана във връзка с постъпила  жалба от жители на с. Железна за замърсяване на р. Чипровска Огоста. В момента на проверката се извършват ремонтни работи съгласно издаденото от БДУВДР- Плевен разрешително за ползване на воден обект, като водите на реката вливащи се в язовира са отбити с байпас. Взети са три водни проби от повърхностни води в дере преди язовира и от река Огоста преди и след язовира. Резултатите от анализите по показатели „неразтворени вещества”, „сулфати”, „манган” и „арсен” са характерни за повърхностните води, съгласно Наредба № Н-4/2012 г.
Извършена е проверка във връзка с препратена от МОСВ жалба за заустване на непречистени битови отпадъчни води в р. селска река, в регулацията на с. Митровци. Установено е, че жалбата е неоснователна.
  Компонент „въздух” и фактор „шум”

 През отчетния период е извършена проверка на  „Полимона” ООД – производство на печатни издания, по жалба за разнасяне на жълто-сив до черен дим с остра задушлива миризма от горивен процес с предположение, че се горят пластмаси, гуми и др. Проверката е извършена съвместно със сигналоподателя. Установено е изпускане на прозрачен дим от комин на нивото на покрива на сградата, отвеждащ димните газове от водогреен котел на твърдо гориво, с мощност 25 кW за отопляване през зимните месеци. При проверката не е констатирано изгаряне на гуми, пластмаси и др., което би могло да доведе до остра задушлива миризма и гъст задушлив дим. 

  Извършени са проверки на следните бензиностанции: „ТИП” ООД, гр. Видин, "Елица ВТ" ЕООД, намираща се в с. Гаврил Геново, общ. Георги Дамяново, „НИС-Петрол”ЕООД гр. Видин, „Кид” ЕООД, с. Долни лом. Към настоящия момент бензиностанциите са снабдени със системи за улавяне на бензиновите пари (УБП) при зареждане на резервоарите от подвижни автоцистерни, но не са изградени системи за улавяне на парите при зареждане на МПС от бензиноколонките – етап II на УБП .
 През периода 01.01.2014 г. ÷ до 28.02.2014 г. са извършени проверки по приложение на закона за чистотата на атмосферния въздух във връзка употребата на флуорирани парникове газове на: хипермаркет „Технополис” в гр. Монтана към „Технополис България” ЕАД, гр. София и филиал-Монтана 803 в гр. Монтана към „Билла България” ЕООД,  гр. София. Поддържат се актуални досиета на климатичните системи, хладилните инсталации и топлинните помпи. 
 Извършена е проверка на „Васил Енчев и Ко” ООД,  гр. Монтана - обект химическо ателие „Хигия-лукс” по прилагане разпоредбите на ЗЧАВ за ограничаване на ЛОС при употребата на разтворители в определени инсталации. Инсталацията на ателието е регистрирана в регистъра по чл. 30л от ЗЧАВ под код MON00005. Планът за управление на разтворителите ще се представи в РИОСВ-Монтана в законоустановения срок. 

 На „Българска лозарска компания „ЕООД, с. Рупци е извършена проверка по  Закона за чистотата на атмосферния въздух. За производствени и технологични нужди се използва парен котел, който е с производствена мощност под 0,5 MW и не подлежи на собствени периодични измервания.
 Управление на отпадъците и опазване на почвите
 През отчетния период е извършена проверка на община Берковица, във връзка с изпълнение на заповед на министъра на ОСВ за контрол на средствата отпуснати по договор между общината и ПУДООС за реализиране на проект „Усъвършенстване на системата за организирано събиране и транспортиране на битови отпадъци на територията на общ. Берковица”. Установено е, че е закупен мултифункционален автомобил и 40 броя контейнери тип „Бобър”. Със закупуването на мултифункционалния автомобил ще се оптимизира системата на сметосъбиране и сметоизвозване на територията на община берковица.Закупените нови съдове ще бъдат поставени по схема, утвърдена от кмета на община берковица. 

 През отчетния период са извършени проверки  по прилагане на ЗУО съвместно със служители на ОД на МВР – Монтана на  следните обекти: 

„Трейдрециклинг” ООД, гр. Монтана – площадката  за ОЧЦМ; „Дойче груп” ООД, гр. Монтана – на площадката не се извършва дейност по събиране на отпадъци; „Метбол 2000” ООД, гр. Монтана – площадка- за ОЧЦМ; „Трон” ЕООД, гр. Монтана – Площадка № 1 – третиране на ОЧЦМ и площадка № 2  - третиране на неопасни отпадъци, ИУМПС, ОЧЦМ и НУБА; „Триумф” ООД, гр. Монтана - площадка  за ОЧЦМ; „Транс метал” ООД, гр.Монтана – площадка затретиране на отпадъци от ОЧЦМ, която към момента на проверката не работи. 

 В област Видин са извършени съвместни проверки по прилагане на ЗУО с ОД на МВР – Видин на следните обекти:


 „Вида ойл” ООД, гр. Видин площадка № 1 за ОЧЦМ, НУБА ИУЕЕО и разкомплектоване на ИУПМС по ЗУО; „Випом” АД, гр.Видин – дружеството притежава разрешение за дейности с отпадъци – ОЧЦМ и метални отпадъци; „Лиомет” ООД, гр. Видин; "Унитрейд - 2011" ООД - западна складова зона - център за ИУМПС и площадка за ОЧЦМ - площадка № 1 и площадка № 2; "Китекс" - ЕООД, гр. Видин, разположена в  Западна промишлена зона /ЗПЗ/ - център за ИУМПС и площадка за ОЧЦМ. 
През отчетния период са извършени проверки във връзка с писмо на МОСВ за контрол по Наредбата за отработени масла и отпадъчни нефтопродукти на следните обекти в гр.Монтана: ЕТ”Монтана-ВД” и „Джесика”ЕООД. При проверките е установено, че отпадъците се съхраняват разделно по видове на обособени и обозначени места в метални варели и специализирани съдове, води се отчетност и отпадъците се предават въз основа на сключени договори. При проверката на „Радиал Монт 2011”ООД е установено, че на обекта се извършва само дейност по предварително съхраняване на отпадъци от излезли от употреба гуми. 


Дадени са пет предписания на четири фирми - „Трейдрециклинг” ООД, гр. Монтана; „Вида ойл” ООД, гр. Видин; „Джесика”ЕООД и „Радиал Монт 2011”ООД в гр.Монтана,  в констативните протоколи от горепосочените проверки, със съответни срокове за изпълнение.
През отчетния период са извършени проверки на депо с контейнири тип Б-Б куб в с. Долни Лом, обл. видин и в с. Бели мел, обл.монтана . Кубовете са здрави, без миризми на ПРЗ и течове. Определени са с GPS координатите им. Проверен е и склад за негодни за употреба пестициди в с. Бели мел, обл.монтана, който е в задоволително състояние.
Извършена е проверка по сигнал за законността на автоморга в близост до околовръстен път на гр.Монтана. Установено е, че имотът се ползва физическо лице. Обособените площадки са оградени с мрежа и ламарина с частично положена настилка от асфалт, бетон и чакъл. На същите се съхраняват ИУМПС без регистрационни номера, с видимо свалени компоненти от тях, както и скраб от ИУМПС – брони, врати, купета, гуми и др. Поради големите количества, разположени на голяма площ същите не могат да бъдат инвентаризирани. Дадено е предписание за преустановяване събирането и съхранението на ИУМПС и събраните отпадъци да бъдат предадени на лицензирана фирма в срок до 16.04.2014 г.
През отчетния период е извършена проверка по сигнал за нерегламентирано изхвърляне и замърсяване с пластмасови отпадъци в м.”бързан”, землище на гр.чипровци, съвместно с представител на община чипровци и е дадено предписание за почистване на замърсените терени.
Биоразнообразие и защитени територии
 През месеци януари – февруари  2014 г. са издадени 49 броя писма за горскостопански програми. Издадени са 13 броя външни становища по отношение на допустимостта на планове и инвестиционни предложения спрямо режима на дейностите в защитените зони в рамките на процедурите за преценяване на необходимостта от ОВОС /ЕО. Издадено е едно решение по оценка на съвместимостта.

  В община Вълчедръм са извършени съвместни проверки с представители на БДЗП, по проект LIVE+, за опазване на популация на малката белочела гъска в местата за зимуване и престой по време на европейския миграционен път. Обходени са терени в границите на ЗЗ „Златия” по директивата за опазване на дивите птици. При проверките не са установени нарушения. 
 Извършени са пет проверки на зоомагазини в гр.Видин по приложение на Закона за биологичното разнообразие и регламентите на ЕС, свързани с конвенцията CITES и пет проверки на цветарски магазини по Закона за биологичното разнообразие. При проверките не са установени нарушения.
Превантивна дейност

През отчетния период са издадени шест решения за преценяване на необходимостта от ОВОС, едно решение за по оценка на въздействието върху околната среда за инвестиционно предложение „Проектиране, построяване и пускане в редовна експлоатация на каскада от нови хидрокинетични малки водноелектрически централи ХКМВЕЦ „Белирент 2”, „Белирент 3” и „Белирент 4, разположени в коритото на река Огоста, землищата на с. Лехчево и с. Бели брод, общ. Бойчиновци, обл.Монтана” . 
 Издадени са три решения за преценяване на необходимостта от екологична оценка и са дадени указания по задание за изготвяне на Общ устройствен план на гр.Монтана, който подлежи на задължителна екологична оценка. Издадени са 29 броя писма за инвестиционните предложения, които не попадат в обхвата на приложение 1 и 2 от ЗООС. За две инвестиционни предложения на възложителите е указано, че предвидената дейност подлежи на преценяване на необходимостта от ОВОС. 
През периода 01.01.2014 г. ÷ 28.02.2014 г. са извършени пет проверки във връзка издадени решения по ОВОС за инвестиционни предложения – „Ваканционно селище в м.”Долна Жеравица”, гр. Монтана”, „Изграждане на търговски комплекс”, гр. Видин, „Изграждане на МВЕЦ”Бърза”. Установено е, че в пет годишния срок от влизане в сила на решенията не е започнато реализиране на инвестиционните предложения и те губят правна сила.
Химикали 
На Областно управление „Противо пожарна безопасност и защита на населението” гр. Видин е извършена проверка по Закона за защита от вредното въздействие на химичните вещества и смеси във връзка с Регламент 850/2004 за устойчиви органични замърсители. Установено е, че пожарогасителна пяна /300 кг/, съдържаща PFOS е употребена за проведени обучения през 2012 г. Не са констатирани нарушения на ЗЗВВХВС.
През отчетния период са извършени две проверки по компоненти и фактори на околната среда на следните обекти: 

„Тран Елит” ЕООД, гр. София – обект свинеферма „Разсадника”, гр. Монтана, във връзка с представено удостоверение за регистрация на животновъдния обект, издаден от ОДБХ – Монтана, относно капацитета на обекта за отглеждане на животни. Същият е обоснован от технологията на отглеждане. Ежемесечно в РИОСВ – Монтана се представя справка за наличните количества животни. При проверката е установено, че  предвид капацитета, посочен в удостоверението за животновъден обект и подаваните периодични справки, свинефермата не попада в обхвата на категориите промишлени дейности посочени в т. 6. 6 букви „б” и „в” на приложение № 4 от ЗООС, и за експлоатацията не е необходимо издаване на комплексно разрешително по реда на чл. 117 от ЗООС. В констативния протокол от проверка са дадени две предписания за представяне на нова отчетна книга за дейности с отпадъци, и упълномощаване на лице за безопасно управление на опасните отпадъци; 
„Инсталация за безотпадъчна  преработка на излезли от употреба гуми в с. Сланотрън във връзка с реализация на инвестиционно предложение на „Търговска и технологична кампания” АД, гр. София, за което е издадено решение по ОВОС за одобряване реализациаята му. При проверката извършена съвместно с представители на община Видин, РО „НСК” – Видин, ОблА- Видин и кмета на с. Сланотрън е констатирано, че за изграждането на обекта са издадени необходимите разрешителни. Изградено е хале с частично монтирана инсталация, ограда, настилка и бетонови фундаменти. При проверката строително-ремонтни работи и работен персонал не е засечен. Строежът не е завършен и не може да бъде ползван по предназначение. Същия не е захранен с електричество и вода. 
Кратко обобщение по отношение на ефект спрямо околната среда, бизнеса и обществеността.

Експерти от РИОСВ – Монтана са взели участие в работни срещи в областна администрация видин и областна администрация монтана,   във връзка с кампанията „да изчистим българия”.

През отчетния период са проведени две работни срещи (комисии) в областна администрация Видин и в РИОСВ – Монтана, на които са разпределени количествата билки от лечебни растения под специален режим на опазване и ползване в области монтана и видин, в съответствие с издадената заповед от министър на ОСВ по реда на закона за лечебните растения. Извършена е ревизия на ОУ (охранителен участък) ”Чупрене”, за която е изготвен протокол и изпратен доклад до министъра на ОСВ. 
инж. ЛЮБОМИР ИВАНОВ    

 Директор на РИОСВ – Монтана

